[{"text_idx": "#000000", "text": "Advice and information for key life moments"}, {"text_idx": "#000002", "text": "Mae llawer o bobl yn cael problemau gyda safle, perchnogaeth a chyfrifoldeb dros ffiniau eu heiddo."}, {"text_idx": "#000004", "text": "Un o gonglfeini\u2019r broses gofrestru yw darparu cynllun teitl sydd, yn achos tir cofrestredig, yn dangos maint y tir mewn perchnogaeth, fel arfer drwy gyfeirio at linell goch. Fodd bynnag, nid yw ffin y teitl ond yn dangos safle cyffredinol y ffin ar sail Map yr Arolwg Ordnans."}, {"text_idx": "#000005", "text": "O ganlyniad, nid yw cynlluniau teitl yn brawf 100% o ble mae\u2019r union ffin rhwng dau eiddo. Yn wir, yn aml, nid oes cofnod swyddogol o ble mae\u2019r ffin honno."}, {"text_idx": "#000006", "text": "Y man cychwyn wrth wirio eich ffiniau yw cael copi o\u2019ch cynllun teitl (gan dybio bod eich tir wedi\u2019i gofrestru) gan Gofrestrfa Tir EM. Dylech benderfynu a yw\u2019n cyd-fynd a\u0302\u2019r hyn sydd \u201car y ddaear\u201d ai peidio."}, {"text_idx": "#000007", "text": "Os credwch fod anghysondeb, yna gallwch wneud cais i Gofrestrfa Tir EM i ddiwygio eich cynllun teitl. Fodd bynnag, dylid bod yn ofalus wrth ymdrin a\u0302\u2019r broses hon os oes tebygolrwydd o anghydfod gyda chymydog."}, {"text_idx": "#000008", "text": "Fel arall, gallwch wneud cais i Gofrestrfa Tir EM i gofnodi\u2019r union ffin rhwng eich eiddo a\u2019ch cymydog. Dylid cynnwys syrfe\u0308wr siartredig a bydd angen i chi ddarparu tystiolaeth, fel arfer o\u2019r gweithredoedd gwreiddiol. Gelwir hyn yn ffin wedi\u2019i chadarnhau. Os bydd eich cymydog yn cytuno a\u0302\u2019ch ffin, yna bydd y safle yn cael ei gofnodi ar y teitlau perthnasol. Os nad yw eich cymydog yn gwneud hynny, yna gellir cyfeirio\u2019r mater at y Tribiwnlys Tiroedd i\u2019w ddatrys."}, {"text_idx": "#000009", "text": "Os nad yw eich eiddo wedi\u2019i gofrestru, bydd angen i chi bennu safle\u2019r ffin o\u2019ch gweithredoedd gwreiddiol drwy wirio\u2019r rhain o safle nodweddion y ffin ar y ddaear. Byddem yn argymell y dylai unrhyw un sy\u2019n berchen ar dir sydd heb ei gofrestru ystyried gwneud cais gwirfoddol i gofrestru am y tro cyntaf. Mae\u2019n aml yn wir bod cynlluniau sydd wedi\u2019u cynnwys mewn gweithredoedd heb eu cofrestru yn debygol o fod yn hen ac nad ydynt yn seiliedig ar gynlluniau presennol yr Arolwg Ordnans."}, {"text_idx": "#000010", "text": "Mae hyn nid yn unig yn debygol o arbed amser yn y broses drawsgludo yn ddiweddarach, os ydych am werthu neu forgeisi eich eiddo, ond gall hefyd nodi (yn enwedig gyda pharseli mwy o dir) lle y gallai fod tresmasu, naill ai\u2019n anfwriadol neu\u2019n fwriadol."}, {"text_idx": "#000011", "text": "Nid oes unrhyw reolau cyffredinol ynghylch perchnogaeth nodwedd ffin, p\u2019un ai gwrych, ffens neu wal ydyw \u2013 gyda pherchnogaeth yn dod yn gyfrifoldeb i\u2019w chynnal a\u2019i chadw. Dylai\u2019r gweithredoedd sylfaenol roi\u2019r ateb, oherwydd pan werthwyd yr eiddo\u2019n wreiddiol o barsel mwy o dir, mae\u2019r gwerthwr yn debygol o fod wedi aseinio cyfrifoldeb."}, {"text_idx": "#000012", "text": "Mae deall a gwirio ffiniau eich eiddo yn bwysig gan ei fod yn sicrhau y gellir nodi unrhyw anghysondebau ac yna gellir penderfynu beth yw\u2019r camau gorau y dylid eu cymryd fel eu bod yn cael eu cywiro."}, {"text_idx": "#000016", "text": "Want news direct to you?"}]